পরিণীতা (১৯৮৬-এর চলচ্চিত্র)
পরিণীতা ১৯৮৬ সালে মুক্তিপ্রাপ্ত বাংলাদেশী নাট্য চলচ্চিত্র। ছবিটি পরিচালনা করেন আলমগীর কবির। শরৎচন্দ্র চট্টোপাধ্যায় রচিত ১৯১৪ সালের একই নামের উপন্যাস অবলম্বনে ছবিটি নির্মিত হয়েছে। এতে প্রধান চরিত্রে অভিনয় করেছেন ইলিয়াস কাঞ্চন, অঞ্জনা রহমান, ও আশীষ কুমার লোহ। চলচ্চিত্রটি ১১তম জাতীয় চলচ্চিত্র পুরস্কারে শ্রেষ্ঠ অভিনেতা, শ্রেষ্ঠ অভিনেত্রী, ও শ্রেষ্ঠ পার্শ্ব অভিনেতা বিভাগে পুরস্কার লাভ করে। এছাড়া বাচসাস চলচ্চিত্র পুরস্কারে শ্রেষ্ঠ চলচ্চিত্র, পরিচালক ও প্রধান দুই অভিনয়ের পুরস্কারসহ সাতটি পুরস্কার লাভ করে।